Cavendishi peamine abimees lõpetab karjääri | Jalgrattasport | ERR
Cavendishi peamine abimees lõpetab karjääri ({{contentCtrl.commentsTotal}})
{{1562325780000 | amCalendar}}
Mark Cvendish ja Mark Renshaw 2009. aasta Tour de France'i viimasel etapil kaksikvõitu teenimas Autor/allikas: AFP/Scanpix
Jalgrattur Mark Renshaw teatas, et lõpetab tänavuse hooaja järel tipptasemel sõitmise. 37-aastase austraallase teekond sai seejuures alguse juba 2004. aastal ning tosina võidu kõrval tuntakse teda Cavendishi parima abimehena.
"Peale 16 aastat saan ma uhkusega öelda, et see hooaeg on minu kui profijalgratturi jaoks viimane," teatas Renshaw, kes on olulist rolli mänginud väga paljudes Mark Cavendishi võitudes. "Ma tean, et praegu on õige aeg kõrvale astuda. Mu keha ja pea ei lase mul enam treenida ja võistelda nii kõrgel tasemel nagu näiteks Tour de France. Ma olen õnnelik, et sain selle otsuse vastu võtta teadlikult ja olen tuleviku suhtes põnevil."
Renshaw alustas karjääri FDJ meeskonnas. Kaks aastat hiljem liitus ta Credit Agricolega. Samal ajal võidutses ta Tro Bro Leonil ning 2008. aastal pälvis esikoha kodus sõidetud Tour Down Underil etapi. 2009. aastal liitus ta Highroad meeskonnaga ning sai Cavendishi peamiseks abimeheks. 2011. aastal võitis Renshaw Katari velotuuri. Veel on ta kuulunud Rabobanki ja Omega Pharma-Quickstepi meeskonda. 2016. aastal liitusid nii Renshaw kui ka Cavendish Team Dimension Dataga. Mullu sõitis austraallane 10. korda Tour de France'I, tänavu teda stardis aga ei näe.
"Minu mitte osalemine oli selge juba hooaja alguses," lisas Renshaw, kes oli talvistel kuudel kimpus vigastusega. "Prantsusmaa velotuur on minu elus mänginud olulist rolli ning mul on hea meel, et olen saanud seal startida kümnel korral."